А Наваполацк яшчэ і да свайго 60-годдзя рыхтуецца. Там пачаўся адкрыты гарадскі конкурс выяўленчага мастацтва і фатаграфіі “Усе фарбы Наваполацка!” Канкурсанты чатырох узроставых катэгорый сумясцілі ў сваіх работах традыцыю з сучаснасцю, паспрабавалі адлюстраваць прыгажосць і шматграннасць роднага горада. Лепшыя прэзентуюцца ў выставачнай зале бібліятэкі імя Якуба Коласа. Экспазіцыя будзе працаваць да 15 снежня. А ўрачыстае ўзнагароджанне пераможцаў конкурсу пройдзе ў рамках XV Гарадскога маладзёжнага форуму.